Document ID: 32015R0534

REGULAMENTUL (UE) 2015/534 AL BĂNCII CENTRALE EUROPENE
din 17 martie 2015
privind raportarea de informații financiare în materie de supraveghere (BCE/2015/13)
CONSILIUL GUVERNATORILOR BĂNCII CENTRALE EUROPENE,
având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (1), articolul 4 alineatul (3), articolul 6 alineatul (2), articolul 6 alineatul (5) litera (d) și articolul 10,
având în vedere Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (2), în special articolul 21 alineatul (1), articolul 140 și articolul 141 alineatul (1),
întrucât:
(1)
Instituțiile de credit fac obiectul cerințelor de raportare periodică stabilite în Regulamentul (UE) nr. 575/2013 al Parlamentului European și al Consiliului (3) (denumit în continuare „CRR”) și Regulamentul de punere în aplicare (UE) nr. 680/2014 al Comisiei (4). Informațiile raportate sunt colectate de BCE în temeiul Deciziei BCE/2014/29 (5). Prezentul regulament completează Decizia BCE/2014/29 prin detalierea cerințelor referitoare la raportarea informațiilor financiare în materie de supraveghere.
(2)
Regulamentul de punere în aplicare (UE) nr. 680/2014 stabilește cerințe uniforme pentru toate instituțiile care fac obiectul Regulamentului (UE) nr. 575/2013 în legătură cu raportarea în scopuri de supraveghere către autoritățile competente pentru anumite domenii stabilite la articolul 1 din Regulamentul de punere în aplicare (UE) nr. 680/2014. Unul dintre aceste domenii este reprezentat de informațiile financiare pe bază consolidată. În temeiul articolului 99 alineatul (2) din Regulamentul (UE) nr. 575/2013, raportarea informațiilor financiare în materie de supraveghere pe bază consolidată este obligatorie pentru instituțiile de credit care își elaborează conturile consolidate în conformitate cu standardele internaționale de contabilitate adoptate în conformitate cu procedura stabilită la articolul 6 alineatul (2) din Regulamentul (CE) nr. 1606/2002 al Parlamentului European și al Consiliului (6). Transmiterea de către autoritățile naționale competente (ANC) către BCE a informațiilor financiare în materie de supraveghere obligatorii în temeiul Regulamentului de punere în aplicare (UE) nr. 680/2014, referitoare atât la entitățile supravegheate semnificative, cât și la entitățile supravegheate mai puțin semnificative, are loc în prezent în conformitate cu Decizia BCE/2014/29 și nu ar trebui afectată, întrucât nu face obiectul prezentului regulament.
(3)
Exercitarea opțiunii de a solicita instituțiilor de credit să utilizeze standardele internaționale de contabilitate aplicabile în temeiul Regulamentului (CE) nr. 1606/2002 pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013 nu face obiectul prezentului regulament. Având în vedere articolul 150 din Regulamentul (UE) nr. 468/2014 (BCE/2014/17), deciziile anterioare ale ANC cu privire la exercitarea sau neexercitarea acestei opțiuni nu ar trebui afectate.
(4)
În conformitate cu articolul 99 alineatul (3) din Regulamentul (UE) nr. 575/2013, pentru instituțiile de credit care aplică standardele internaționale de contabilitate aplicabile în temeiul Regulamentului (CE) nr. 1606/2002 pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, raportarea informațiilor financiare în materie de supraveghere pe bază consolidată necesită o decizie a autorității competente de a extinde această raportare. De asemenea, BCE ar trebui să ia o decizie pentru a extinde cerința de transmitere de informații financiare în materie de supraveghere la grupurile supravegheate semnificative care aplică Regulamentul (CE) nr. 1606/2002 pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013.
(5)
În conformitate cu articolul 99 alineatul (6) din Regulamentul (UE) nr. 575/2013, pentru instituțiile de credit care aplică anumite cadre contabile naționale întemeiate pe Directiva 86/635/CEE a Consiliului (7), raportarea informațiilor financiare în materie de supraveghere pe bază consolidată necesită o decizie anterioară a autorității competente de extindere a acestei raportări. De asemenea, BCE ar trebui să ia o decizie pentru a extinde cerința de transmitere de informații financiare în materie de supraveghere la grupurile supravegheate semnificative care aplică anumite cadre contabile naționale întemeiate pe Directiva 86/635/CEE. Autoritatea Bancară Europeană a fost consultată în conformitate cu articolul 99 alineatul (6) din Regulamentul (CE) nr. 575/2013.
(6)
Regulamentul de punere în aplicare (UE) nr. 680/2014 stabilește cerințe uniforme pentru raportarea în scopuri de supraveghere cu privire la domeniile care fac obiectul acestuia. În conformitate cu articolul 99 alineatele (5) și (6) din Regulamentul (UE) nr. 575/2013, Regulamentul de punere în aplicare (UE) nr. 680/2014 acoperă numai informațiile financiare în materie de supraveghere pe bază consolidată. Raportarea informațiilor financiare în materie de supraveghere pe bază individuală nu face obiectul acestuia; prin urmare, autoritățile competente pot impune cerințe referitoare la raportarea informațiilor financiare în materie de supraveghere pe bază individuală. Având în vedere necesitatea de a avea informații financiare comparabile pentru entitățile supravegheate semnificative și mai puțin semnificative, prezentul regulament ar trebui să stabilească informațiile financiare în materie de supraveghere care ar trebui raportate ANC de entitățile supravegheate semnificative și mai puțin semnificative pe bază individuală. Prin urmare, ANC ar trebui să transmită aceste informații BCE în conformitate cu articolul 140 alineatul (3) din Regulamentul (UE) nr. 468/2014 (BCE/2014/17).
(7)
În conformitate cu articolul 40 din Directiva 2013/36/UE a Parlamentului European și a Consiliului (8), autoritățile competente ale statelor membre gazdă pot solicita tuturor instituțiile de credit care au sucursale pe teritoriile lor să le transmită rapoarte periodice cu privire la activitatea acestora din statele membre gazdă respective. În conformitate cu articolul 2 alineatul (20) din Regulamentul (UE) nr. 468/2014 (BCE/2014/17), sucursalele înființate într-un stat membru participant de o instituție de credit cu sediul într-un stat membru neparticipant sunt entități supravegheate. Având în vedere necesitatea de a avea informații financiare comparabile pentru entitățile supravegheate semnificative, prezentul regulament ar trebui să stabilească informațiile care ar trebui raportate ANC de sucursalele înființate într-un stat membru participant de către o instituție de credit cu sediul într-un stat membru neparticipant. Prin urmare, ANC ar trebui să transmită aceste informații BCE în conformitate cu articolul 140 alineatul (3) din Regulamentul (UE) nr. 468/2014 (BCE/2014/17).
(8)
Articolul 6 alineatul (4) din Regulamentul (UE) nr. 1024/2013 prevede că BCE are prerogative de supraveghere în ceea ce privește instituții de credit, societăți financiare holding sau societăți financiare holding mixte sau sucursale ale instituțiilor de credit cu sediul în state membre neparticipante înființate în statele membre participante. Prin urmare, sucursalele înființate într-un stat membru participant de o instituție de credit dintr-o țară terță nu fac obiectul atribuțiilor de supraveghere conferite BCE. În consecință, aceste sucursale nu ar trebui să facă obiectul cerințelor de raportare din prezentul regulament. În plus, sucursalele înființate într-un stat membru participant de către o instituție de credit din alt stat membru participant ar trebui excluse de la aceste cerințe de raportare, deoarece acestea sunt destinate a se aplica la nivelul entității supravegheate care a înființat sucursala.
(9)
Cerințele stabilite în prezentul regulament cu privire la entitățile supravegheate semnificative și mai puțin semnificative, inclusiv sucursalele înființate într-un stat membru participant de o instituție de credit cu sediul într-un stat membru neparticipant, ar trebui să urmărească să asigure că aceste entități supravegheate raportează ANC un set minim comun de informații, nu să impună cerințe de raportare uniforme. Poate fi oportun ca ANC să colecteze informațiile minime necesare ca parte a unui cadru de raportare mai larg pe care acestea îl instituie în conformitate cu legislația națională sau a Uniunii relevantă și care, de asemenea, servește altor scopuri decât de supraveghere, precum scopurile statistice.
(10)
Pentru exercitarea atribuțiilor BCE, este necesar să se primească informații financiare de la grupurile supravegheate mai puțin semnificative, altele decât cele care își elaborează conturile consolidate în conformitate cu standardele internaționale de contabilitate adoptate în conformitate cu articolul 6 alineatul (2) din Regulamentul (CE) nr. 1606/2002. Prin urmare, prezentul regulament ar trebui să stabilească informațiile financiare în materie de supraveghere care trebuie raportate ANC de aceste grupuri. În special, ar trebui specificate formatele, frecvențele, datele de referință și perioadele de transmitere și termenele de transmitere a informațiilor în cauză. Aceste cerințe ar trebui să urmărească să asigure că aceste grupuri supravegheate raportează ANC un set minim comun de informații, nu să impună cerințe de raportare uniforme.
(11)
În conformitate cu articolul 6 alineatul (2) din Regulamentul (UE) nr. 1024/2013 și articolul 21 din Regulamentul (UE) nr. 468/2014 (BCE/2014/17), atât BCE, cât și ANC fac obiectul unei obligații de a face schimb de informații. Fără a aduce atingere prerogativei BCE de a primi direct informații raportate de instituțiile de credit sau de a avea acces direct la aceste informații în mod continuu, ANC ar trebui să ofere BCE în mod specific toate informațiile necesare în scopul îndeplinirii atribuțiilor conferite BCE prin Regulamentul (UE) nr. 1024/2013.
(12)
În conformitate cu articolul 2 alineatul (3) din Regulamentul de punere în aplicare (UE) nr. 680/2014, instituțiilor li se poate permite să utilizeze un exercițiu contabil diferit de anul calendaristic pentru raportarea informațiilor financiare în materie de supraveghere pe bază consolidată. Prezentul regulament ar trebui să permită și el utilizarea unui exercițiu contabil diferit de anul calendaristic pentru această raportare.
(13)
BCE a organizat o consultare publică cu privire la prezentul regulament și a analizat eventualele costuri și beneficii,
ADOPTĂ PREZENTUL REGULAMENT:
TITLUL I
OBIECT ȘI DEFINIȚII
Articolul 1
Obiect
(1) Prezentul regulament stabilește cerințe în ceea ce privește raportarea informațiilor financiare în materie de supraveghere care urmează a fi transmise ANC de către:
(a)
grupurile supravegheate semnificative care aplică standardele internaționale de contabilitate în conformitate cu Regulamentul (CE) nr. 1606/2002 pentru raportarea în scopuri de supraveghere, în conformitate cu articolul 24 alineatul (2) din Regulamentul (UE) nr. 575/2013, inclusiv orice subgrup al acestora;
(b)
grupurile supravegheate semnificative, altele decât cele menționate la punctul (a), care fac obiectul unor cadre contabile naționale întemeiate pe Directiva 86/635/CEE, inclusiv orice subgrup al acestora;
(c)
entitățile supravegheate semnificative, inclusiv sucursalele înființate într-un stat membru participant de către o instituție de credit cu sediul într-un stat membru neparticipant;
(d)
grupurile supravegheate semnificative, în ceea ce privește filialele cu sediul într-un stat membru neparticipant sau într-o țară terță;
(e)
grupurile supravegheate mai puțin semnificative care aplică standardele internaționale de contabilitate în conformitate cu Regulamentul (CE) nr. 1606/2002 pentru raportarea în scopuri de supraveghere, în conformitate cu articolul 24 alineatul (2) din Regulamentul (UE) nr. 575/2013, inclusiv orice subgrup al acestora;
(f)
grupurile supravegheate mai puțin semnificative, altele decât cele menționate la punctul (e), care fac obiectul unor cadre contabile naționale întemeiate pe Directiva 86/635/CEE, inclusiv orice subgrup al acestora;
(g)
entitățile supravegheate mai puțin semnificative, inclusiv sucursalele înființate într-un stat membru participant de către o instituție de credit cu sediul într-un stat membru neparticipant.
(2) Ca excepție de la articolele 7 și 14, entitățile supravegheate care au primit o derogare de la aplicarea cerințelor prudențiale la nivel individual, în conformitate cu articolul 7 sau 10 din Regulamentul (UE) nr. 575/2013, nu sunt obligate să raporteze informații financiare în materie de supraveghere în conformitate cu prezentul regulament.
(3) Atunci când autoritățile competente, inclusiv BCE, solicită instituțiilor să respecte obligațiile prevăzute în părțile a doua-a patra și în părțile a șasea-a opta din Regulamentul (UE) nr. 575/2013 și în titlul VII din Directiva 2013/36/UE pe bază subconsolidată în conformitate cu articolul 11 alineatul (5) din Regulamentul (UE) nr. 575/2013, respectivele instituții îndeplinesc cerințele prevăzute de prezentul regulament pe bază subconsolidată.
(4) ANC și/sau băncile centrale naționale pot utiliza datele colectate în conformitate cu prezentul regulament pentru orice alte atribuții.
(5) Prezentul regulament nu afectează standardele contabile aplicate de grupurile și entitățile supravegheate în conturile consolidate sau conturile anuale ale acestora și nu modifică standardele contabile aplicate pentru raportarea în scopuri de supraveghere. Întrucât grupurile și entitățile supravegheate aplică standarde contabile diferite, ar trebui transmise numai informații referitoare la regulile de evaluare, inclusiv metodele de estimare a pierderilor din riscul de credit, care există în baza standardelor contabile relevante și sunt aplicate efectiv de grupul supravegheat sau entitatea supravegheată corespunzătoare. În aceste scopuri, sunt furnizate formulare de raportare specifice pentru grupurile supravegheate și entitățile supravegheate care aplică anumite cadre contabile naționale întemeiate pe Directiva 86/635/CEE. Punctele de date din formulare care nu sunt aplicabile entităților supravegheate respective nu trebuie raportate.
(6) Sucursalele înființate într-un stat membru participant de o instituție de credit cu sediul într-un stat membru neparticipant pot transmit informațiile pe care trebuie să le furnizeze în temeiul prezentului regulament către ANC relevantă prin intermediul instituției de credit care le-a înființat.
Articolul 2
Definiții
În sensul prezentului regulament, se aplică definițiile cuprinse în Regulamentul (UE) nr. 468/2014 (BCE/2014/17), cu excepția existenței unor dispoziții contrare, împreună cu următoarele definiții:
(1)
„IAS” și „IFRS” înseamnă „standarde internaționale de contabilitate” (International Accounting Standards) și „standarde internaționale de raportare financiară” (International Financial Reporting Standards), astfel cum sunt menționate la articolul 2 din Regulamentul (CE) nr. 1606/2002;
(2)
„filială” înseamnă o filială în sensul definiției prevăzute la articolul 4 alineatul (1) punctul 16 din Regulamentul (UE) nr. 575/2013, care este o instituție de credit în sensul articolului 4 alineatul (1) punctul 1 din Regulamentul (UE) nr. 575/2013;
(3)
„subgrup” înseamnă un grup a cărui întreprindere-mamă nu este în sine o filială a unei alte instituții autorizate în același stat membru participant sau a unei societăți financiare holding sau societăți financiare holding mixte cu sediul în același stat membru participant;
(4)
„bază consolidată” înseamnă bază consolidată în sensul definiției prevăzute la articolul 4 alineatul (1) punctul 48 din Regulamentul (UE) nr. 575/2013;
(5)
„bază subconsolidată” înseamnă bază subconsolidată în sensul definiției prevăzute la articolul 4 alineatul (1) punctul 49 din Regulamentul (UE) nr. 575/2013.
Articolul 3
Modificarea statutului unei entități supravegheate sau al unui grup supravegheat
(1) În sensul prezentului regulament, o entitate supravegheată sau un grup supravegheat este clasificat drept semnificativ(ă) la 18 luni de la data la care i-a fost notificată o decizie astfel cum este prevăzut la articolul 45 alineatul (1) din Regulamentul (UE) nr. 468/2014 (BCE/2014/17). Aceasta/acesta raportează informații în conformitate cu Titlul II din prezentul regulament ca entitate supravegheată semnificativă sau grup supravegheat semnificativ la prima dată de referință care survine după ce a fost clasificat(ă) ca semnificativ(ă).
(2) În sensul prezentului regulament, o entitate supravegheată sau un grup supravegheat este clasificat drept mai puțin semnificativ(ă) de la data la care i-a fost notificată o decizie astfel cum este prevăzut la articolul 46 alineatul (1) din Regulamentul (UE) nr. 468/2014 (BCE/2014/17). După aceea, aceasta/acesta raportează informații în conformitate cu Titlul III din prezentul regulament.
TITLUL II
GRUPURI ȘI ENTITĂȚI SUPRAVEGHEATE SEMNIFICATIVE
CAPITOLUL I
Grupuri supravegheate semnificative
Articolul 4
Formatul și frecvența raportării pe bază consolidată și datele de referință și datele de transmitere pentru grupurile supravegheate semnificative care aplică IFRS pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013
În conformitate cu articolul 99 alineatul (3) din Regulamentul (UE) nr. 575/2013, grupurile supravegheate semnificative care aplică IFRS în temeiul Regulamentului (CE) nr. 1606/2002 pentru raportarea în scopuri de supraveghere, în conformitate cu articolul 24 alineatul (2) din Regulamentul (UE) nr. 575/2013, raportează informații financiare în materie de supraveghere pe bază consolidată astfel cum se prevede la articolele 2, 3 și 10 din Regulamentul de punere în aplicare (UE) nr. 680/2014. Subgrupurile acestora care aplică IFRS în temeiul Regulamentului (CE) nr. 1606/2002 pentru raportarea în scopuri de supraveghere raportează, de asemenea, informații financiare în materie de supraveghere pe bază consolidată, astfel cum se prevede la articolele 2, 3 și 10 din Regulamentul de punere în aplicare (UE) nr. 680/2014.
Articolul 5
Formatul și frecvența raportării pe bază consolidată și datele de referință și datele de transmitere pentru grupurile supravegheate semnificative care aplică anumite cadre contabile naționale întemeiate pe Directiva 86/635/CEE
În conformitate cu articolul 99 alineatul (6) din Regulamentul (UE) nr. 575/2013, grupurile supravegheate semnificative, altele decât cele prevăzute la articolul 4, care fac obiectul unor cadre contabile naționale întemeiate pe Directiva 86/635/CEE, inclusiv orice subgrup al acestora, raportează informații financiare în materie de supraveghere pe bază consolidată astfel cum se prevede la articolele 2, 3 și 11 din Regulamentul de punere în aplicare (UE) nr. 680/2014.
CAPITOLUL II
Entități supravegheate semnificative
Articolul 6
Formatul și frecvența raportării pe bază individuală pentru entitățile care nu fac parte dintr-un grup supravegheat semnificativ
(1) Entitățile supravegheate semnificative care nu fac parte dintr-un grup supravegheat semnificativ care aplică IFRS în temeiul Regulamentului (CE) nr. 1606/2002, fie deoarece își elaborează conturile anuale în conformitate cu standardele contabile prevăzute în acesta, fie deoarece le aplică pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, raportează ANC relevante informații financiare în materie de supraveghere pe bază individuală. Acest lucru se aplică și sucursalelor înființate într-un stat membru participant de către o instituție de credit cu sediul într-un stat membru neparticipant.
(2) Raportarea financiară în scopuri de supraveghere prevăzută la alineatul (1) include informațiile prevăzute la articolul 9 din Regulamentul de punere în aplicare (UE) nr. 680/2014 și are loc cu frecvența prevăzută în acel articol.
(3) Entitățile supravegheate semnificative, altele decât cele prevăzute la alineatul (1), care nu fac parte dintr-un grup supravegheat semnificativ și care fac obiectul anumitor cadre contabile naționale întemeiate pe Directiva 86/635/CEE, inclusiv sucursalele înființate într-un stat membru participant de o instituție de credit cu sediul într-un stat membru neparticipant, raportează informații financiare în materie de supraveghere către ANC relevantă.
(4) Raportarea financiară în scopuri de supraveghere prevăzută la alineatul (3) include informațiile prevăzute la articolul 11 din Regulamentul de punere în aplicare (UE) nr. 680/2014 și are loc cu frecvența prevăzută în acest articol.
(5) Informațiile prevăzute la alineatele (2) și (4) de mai sus includ numai informații legate de următoarele:
(a)
active, datorii, capitaluri proprii, venituri și cheltuieli care sunt recunoscute de entitatea supravegheată în baza standardelor contabile aplicabile;
(b)
expuneri extrabilanțiere și activități în care este implicată entitatea supravegheată;
(c)
alte tranzacții decât cele prevăzute la literele (a) și (b) efectuate de entitatea supravegheată;
(d)
reguli de evaluare, inclusiv metode de estimare a pierderilor din riscul de credit, care există în baza standardelor contabile aplicabile și sunt aplicate efectiv de entitatea supravegheată.
(6) ANC pot colecta informațiile care urmează a fi transmise BCE și care sunt prevăzute la alineatele (2) și (4) ca parte a unui cadru de raportare național mai larg care, în conformitate cu legislația națională sau a Uniunii relevantă, include informații financiare în materie de supraveghere suplimentare și, de asemenea, servește altor scopuri decât celor de supraveghere, precum scopurile statistice.
Articolul 7
Formatul și frecvența raportării pe bază individuală pentru entitățile care fac parte dintr-un grup supravegheat semnificativ
(1) Entitățile supravegheate semnificative care aplică IFRS în temeiul Regulamentului (CE) nr. 1606/2002 fie pentru că își pregătesc conturile anuale în conformitate cu standardele contabile prevăzute în prezentul regulament, fie pentru că le aplică pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, și care fac parte dintr-un grup supravegheat semnificativ raportează ANC relevante informații financiare în materie de supraveghere pe bază individuală. Raportarea financiară în scopuri de supraveghere de către aceste entități are loc cu frecvența prevăzută la articolul 9 din Regulamentul de punere în aplicare (UE) nr. 680/2014 și include informațiile minime comune prevăzute în anexa I.
(2) ANC transmit BCE orice formular suplimentar prevăzut în anexa III la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(3) Entitățile supravegheate semnificative, altele decât cele prevăzute la alineatul (1), care fac obiectul unor cadre contabile naționale întemeiate pe Directiva 86/635/CEE și care fac parte dintr-un grup supravegheat semnificativ raportează informații financiare în materie de supraveghere către ANC relevantă.
(4) Raportarea financiară în scopuri de supraveghere prevăzută la alineatul (3) are loc cu frecvența prevăzută la articolul 11 din Regulamentul de punere în aplicare (UE) nr. 680/2014 și include informațiile minime comune prevăzute în anexa I.
(5) ANC transmit BCE orice formular suplimentar prevăzut în anexa IV la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(6) Informațiile prevăzute la alineatele (1), (2), (4) și (5) se raportează astfel cum se prevede la articolul 6 alineatul (5) din prezentul regulament.
(7) ANC pot colecta datele care urmează a fi transmise BCE și care sunt prevăzute la alineatele (1), (2), (4) și (5) ca parte a unui cadru de raportare național mai larg care, în conformitate cu legislația națională sau a Uniunii relevantă, include informații financiare în materie de supraveghere suplimentare și, de asemenea, servește altor scopuri decât celor de supraveghere, precum scopurile statistice.
Articolul 8
Date de referință și date de transmitere pentru entitățile supravegheate semnificative
(1) Informațiile referitoare la entitățile supravegheate semnificative prevăzute la articolele 6 și 7 au următoarele date de referință:
(a)
pentru raportare trimestrială, 31 martie, 30 iunie, 30 septembrie și 31 decembrie;
(b)
pentru raportare bianuală, 30 iunie și 31 decembrie;
(c)
pentru raportare anuală, 31 decembrie.
(2) Informațiile referitoare la o perioadă sunt raportate cumulat din prima zi a anului calendaristic până la data de referință.
(3) Ca excepție de la alineatele (1) și (2), atunci când entităților supravegheate semnificative li se permite să-și elaboreze conturile anuale pe baza unui exercițiu contabil diferit de anul calendaristic, ANC pot ajusta datele de referință cu sfârșitul exercițiului contabil. Datele de referință ajustate sunt la trei, șase, nouă și 12 luni de la începutul exercițiului contabil. Informațiile referitoare la o perioadă sunt raportate cumulat din prima zi a exercițiului contabil până la data de referință.
(4) ANC transmit BCE informațiile referitoare la entitățile supravegheate semnificative prevăzute la articolele 6 și 7 până la sfârșitul programului de lucru în următoarele date de transmitere:
(a)
pentru entitățile supravegheate semnificative care nu fac parte dintr-un grup supravegheat semnificativ, a 40-a zi lucrătoare care urmează datei de referință corespunzătoare;
(b)
pentru entitățile supravegheate semnificative care fac parte dintr-un grup supravegheat semnificativ, a 55-a zi lucrătoare care urmează datei de referință corespunzătoare.
(5) ANC decid când trebuie ca entitățile supravegheate să raporteze informațiile financiare în materie de supraveghere, pentru ca acestea să respecte aceste termene.
CAPITOLUL III
Raportarea de către grupurile supravegheate semnificative cu privire la filiale cu sediul într-un stat membru neparticipant sau o țară terță
Articolul 9
Formatul și frecvența raportării de către grupurile supravegheate semnificative cu privire la filiale cu sediul într-un stat membru neparticipant sau o țară terță
(1) Instituțiile-mamă dintr-un stat membru participant și instituțiile controlate de o societate financiară holding-mamă sau de o societate financiară holding mixtă-mamă dintr-un stat membru participant se asigură că informațiile financiare în materie de supraveghere referitoare la filiale cu sediul într-un stat membru neparticipant sau o țară terță sunt raportate ANC relevante pe bază individuală după cum urmează:
(a)
pentru grupurile supravegheate semnificative care aplică IFRS în temeiul Regulamentului (CE) nr. 1606/2002 fie pentru că își pregătesc conturile anuale în conformitate cu standardele contabile prevăzute în prezentul regulament, fie pentru că le aplică pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, la cel mai înalt nivel de consolidare din statul membru participant, raportarea financiară în scopuri de supraveghere include informațiile prevăzute în anexa II punctul 1 și are loc cu frecvența prevăzută la articolul 9 din Regulamentul de punere în aplicare (UE) nr. 680/2014;
(b)
pentru grupurile supravegheate semnificative, altele decât cele menționate mai sus, care fac obiectul unor cadre contabile naționale întemeiate pe Directiva 86/635/CEE, la cel mai înalt nivel de consolidare din statul membru participant, raportarea financiară în scopuri de supraveghere include informațiile prevăzute în anexa II punctul 2 și are loc cu frecvența prevăzută la articolul 11 din Regulamentul de punere în aplicare (UE) nr. 680/2014.
(2) Ca excepție de la alineatul (1), întreprinderile-mamă menționate la acel alineat nu raportează informații financiare referitoare la filialele ale căror active au o valoare totală de 3 miliarde EUR sau mai puțin. În acest scop, valoarea totală a activelor se determină pe baza criteriilor prevăzute în partea IV titlul 3 din Regulamentul (UE) nr. 468/2014 (BCE/2014/17).
(3) Atunci când o actualizare a listei de entități supravegheate, în conformitate cu partea IV, titlul 2, capitolul 3 din Regulamentul (UE) nr. 468/2014 (BCE/2014/17), arată că valoarea totală a activelor unei filiale depășește 3 miliarde EUR, o filială este inclusă în informațiile care trebuie raportate în conformitate cu alineatul (1) la prima dată de referință care survine la 18 luni după publicarea listei actualizate de entități supravegheate. Atunci când actualizarea arată că valoarea totală a activelor unei filiale este mai mică sau egală cu 3 miliarde EUR, întreprinderea-mamă începe să raporteze informații în conformitate cu alineatul (2) la prima dată de referință care survine după publicarea listei actualizate de entități supravegheate.
Articolul 10
Date de referință și date de transmitere pentru raportarea de către grupurile supravegheate semnificative cu privire la filiale cu sediul într-un stat membru neparticipant sau o țară terță
(1) Informațiile prevăzute la articolul 9 sunt colectate cu aceleași date de referință ca informațiile financiare în materie de supraveghere referitoare la grupul supravegheat semnificativ corespunzător. Informațiile referitoare la o perioadă sunt raportate cumulat din prima zi a exercițiului contabil utilizat pentru raportarea informațiilor financiare până la data de referință.
(2) ANC transmit BCE informații referitoare la filiale cu sediul într-un stat membru neparticipant sau o țară terță astfel cum este prevăzut la articolul 9 până la sfârșitul programului de lucru în a 55-a zi lucrătoare care urmează datei de referință corespunzătoare.
(3) ANC decid când trebuie ca entitățile supravegheate să raporteze informațiile financiare în materie de supraveghere, pentru ca acestea să respecte acest termen.
TITLUL III
GRUPURI ȘI ENTITĂȚI SUPRAVEGHEATE MAI PUȚIN SEMNIFICATIVE
CAPITOLUL I
Grupuri supravegheate mai puțin semnificative
Articolul 11
Formatul și frecvența raportării pe bază consolidată pentru grupurile supravegheate mai puțin semnificative
(1) Grupurile supravegheate mai puțin semnificative care aplică IFRS în temeiul Regulamentului (CE) nr. 1606/2002 pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, inclusiv orice subgrup al acestora, raportează ANC relevante informații financiare în materie de supraveghere pe bază consolidată.
(2) Raportarea financiară în scopuri de supraveghere menționată la alineatul (1) are loc cu frecvența prevăzută la articolul 9 din Regulamentul de punere în aplicare (UE) nr. 680/2014 și include informațiile minime comune prevăzute în anexa I punctul 1.
(3) ANC transmit BCE orice formular suplimentar prevăzut în anexa III la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(4) Grupurile supravegheate mai puțin semnificative, altele decât cele prevăzute la alineatul (1), care fac obiectul unor cadre contabile naționale întemeiate pe Directiva 86/635/CEE raportează informații financiare în materie de supraveghere către ANC relevantă. Raportarea financiară în scopuri de supraveghere are loc cu frecvența prevăzută la articolul 11 din Regulamentul de punere în aplicare (UE) nr. 680/2014 și include informațiile minime comune prevăzute în anexa I punctul 2.
(5) ANC transmit BCE orice formular suplimentar prevăzut în anexa IV la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(6) Ca excepție de la alineatele (4) și (5), raportarea financiară în scopuri de supraveghere referitoare la grupurile supravegheate mai puțin semnificative, ale căror active au o valoare totală de 3 miliarde EUR sau mai puțin, include informațiile prevăzute în anexa III, ca un minim comun, în locul informațiilor prevăzute la alineatul (4) din prezentul articol. În acest scop, valoarea totală a activelor grupurilor supravegheate este valoarea utilizată pentru a stabili dacă o entitate supravegheată este semnificativă pe baza dimensiunii acesteia sau nu, în conformitate cu partea IV titlul III 3 din Regulamentul (UE) nr. 468/2014 (BCE/2014/17).
(7) Atunci când o actualizare a listei de entități supravegheate, în conformitate cu partea IV titlul III capitolul 3 din Regulamentul (UE) nr. 468/2014 (BCE/2014/17), arată că valoarea totală a activelor unui grup supravegheat mai puțin semnificativ depășește 3 miliarde EUR, acest grup începe să raporteze informații în conformitate cu alineatele (4) și (5) la prima dată de referință care survine la 18 luni după publicarea listei actualizate de entități supravegheate. Atunci când actualizarea arată că valoarea totală a activelor unui grup supravegheat mai puțin semnificativ este mai mică sau egală cu 3 miliarde EUR, acest grup începe să raporteze informații în conformitate cu alineatul (6) la prima dată de referință care survine după publicarea listei actualizate de entități supravegheate.
(8) Informațiile prevăzute la alineatele (2), (3), (4), (5) și (6) se raportează astfel cum se prevede la articolul 6 alineatul (5) din prezentul regulament.
(9) ANC pot colecta informațiile care urmează a fi transmise BCE și care sunt prevăzute la alineatele (2), (3), (4), (5) și (6) ca parte a unui cadru de raportare mai larg care, în conformitate cu legislația națională sau a Uniunii relevantă, include informații financiare în materie de supraveghere suplimentare și, de asemenea, servește altor scopuri decât celor de supraveghere, precum scopurile statistice.
Articolul 12
Date de referință și date de transmitere pentru grupurile supravegheate mai puțin semnificative
(1) Informațiile referitoare la grupurile supravegheate mai puțin semnificative prevăzute la articolul 11 au următoarele date de referință:
(a)
pentru raportare trimestrială, 31 martie, 30 iunie, 30 septembrie și 31 decembrie;
(b)
pentru raportare bianuală, 30 iunie și 31 decembrie;
(c)
pentru raportare anuală, 31 decembrie.
(2) Informațiile referitoare la o perioadă sunt raportate cumulat din prima zi a anului calendaristic până la data de referință.
(3) Ca excepție de la alineatele (1) și (2), atunci când ANC permit grupurilor supravegheate mai puțin semnificative să raporteze informațiile financiare în materie de supraveghere pe baza unui exercițiu contabil diferit de anul calendaristic, ANC pot ajusta datele de referință cu sfârșitul exercițiului contabil. Datele de referință ajustate sunt la trei, șase, nouă și 12 luni de la începutul exercițiului contabil. Informațiile referitoare la o perioadă sunt raportate cumulat, acoperind perioada din prima zi a exercițiului contabil până la data de referință.
(4) ANC transmit BCE informațiile prevăzute la articolul 11 până la sfârșitul programului de lucru în următoarele date de transmitere:
(a)
pentru grupurile supravegheate mai puțin semnificative, inclusiv subgrupuri, care raportează pe bază consolidată, a 55-a zi lucrătoare care urmează datei de referință corespunzătoare;
(b)
pentru grupurile supravegheate mai puțin semnificative care raportează pe bază subconsolidată în temeiul articolului 3 alineatul (1), a 65-a zi lucrătoare care urmează datei de referință corespunzătoare.
(5) ANC decid când trebuie ca entitățile supravegheate să raporteze informațiile financiare în materie de supraveghere, pentru ca acestea să respecte aceste termene.
CAPITOLUL II
Entități supravegheate mai puțin semnificative
Articolul 13
Formatul și frecvența raportării pe bază individuală pentru entitățile supravegheate mai puțin semnificative care nu fac parte dintr-un grup
(1) Entitățile supravegheate mai puțin semnificative care aplică IFRS în temeiul Regulamentului (CE) nr. 1606/2002 fie pentru că își pregătesc conturile anuale în conformitate cu standardele contabile prevăzute în prezentul regulament, fie pentru că le aplică pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, și care nu fac parte dintr-un grup supravegheat, inclusiv sucursalele înființate într-un stat membru participant de o instituție de credit cu sediul într-un stat membru neparticipant, raportează ANC relevante informații financiare în materie de supraveghere pe bază individuală.
(2) Raportarea financiară în scopuri de supraveghere menționată la alineatul (1) are loc cu frecvența prevăzută la articolul 9 din Regulamentul de punere în aplicare (UE) nr. 680/2014 și include informațiile minime comune prevăzute în anexa I punctul 1.
(3) ANC transmit BCE orice formular suplimentar prevăzut în anexa III la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(4) Entitățile supravegheate mai puțin semnificative, altele decât cele prevăzute la alineatul (1), care fac obiectul unor cadre contabile naționale întemeiate pe Directiva 86/635/CEE și care nu fac parte dintr-un grup supravegheat, inclusiv sucursalele înființate într-un stat membru participant de o instituție de credit cu sediul într-un stat membru neparticipant, raportează informații financiare în materie de supraveghere către ANC relevantă.
(5) Raportarea financiară în scopuri de supraveghere prevăzută la alineatul (4) are loc cu frecvența specificată la articolul 11 din Regulamentul de punere în aplicare (UE) nr. 680/2014 și include informațiile minime comune specificate în anexa I punctul 2.
(6) ANC transmit BCE orice formular suplimentar specificat în anexa IV la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(7) Alineatele (2), (3), (5) și (6) fac obiectul următoarelor excepții:
(a)
raportarea financiară în scopuri de supraveghere referitoare la instituțiile de credit supravegheate mai puțin semnificative, ale căror active au o valoare totală mai mică de 3 miliarde EUR, include informațiile prevăzute în anexa III, ca un minim comun, în locul informațiilor prevăzute la alineatele (2), (3), (5) sau (6);
(b)
o sucursală înființată într-un stat membru participant de către o instituție de credit cu sediul într-un stat membru neparticipant nu este inclusă în raportarea informațiilor financiare în materie de supraveghere în cazul în care valoarea totală a activelor sale este sub 3 miliarde EUR.
(8) În sensul alineatului (7), valoarea totală a activelor entității supravegheate este valoarea utilizată pentru a stabili dacă o entitate supravegheată este semnificativă pe baza dimensiunii acesteia sau nu, în conformitate cu partea IV titlul III din Regulamentul (UE) nr. 468/2014 (BCE/2014/17).
(9) Atunci când o actualizare a listei de entități supravegheate, în conformitate cu partea IV titlul II capitolul 3 din Regulamentul (UE) nr. 468/2014 (BCE/2014/17), arată că valoarea totală a activelor unei entități supravegheate mai puțin semnificative depășește 3 miliarde EUR, această entitate începe să raporteze informații în conformitate cu alineatele (2), (3), (5) și (6) la prima dată de referință care survine la 18 luni după publicarea listei actualizate de entități supravegheate. Atunci când actualizarea arată că valoarea totală a activelor unei entități supravegheate mai puțin semnificative este mai mică sau egală cu 3 miliarde EUR, această entitate începe să raporteze informații în conformitate cu alineatul (7) la prima dată de referință care survine după publicarea listei actualizate de entități supravegheate.
(10) Informațiile prevăzute la alineatele (2), (3), (5), (6) și (7) se raportează astfel cum se prevede la articolul 6 alineatul (5) din prezentul regulament.
(11) ANC pot colecta informațiile care urmează a fi transmise BCE și care sunt prevăzute la alineatele (2), (3), (5), (6) și (7) ca parte a unui cadru de raportare național mai larg care, în conformitate cu legislația națională sau a Uniunii relevantă, include informații financiare în materie de supraveghere suplimentare și, de asemenea, servește altor scopuri decât celor de supraveghere, precum scopurile statistice.
Articolul 14
Formatul și frecvența raportării pe bază individuală pentru entitățile care fac parte dintr-un grup supravegheat mai puțin semnificativ
(1) Entitățile supravegheate mai puțin semnificative care aplică IFRS în temeiul Regulamentului (CE) nr. 1606/2002 fie pentru că își pregătesc conturile anuale în conformitate cu standardele contabile prevăzute în prezentul regulament, fie pentru că le aplică pentru raportarea în scopuri de supraveghere în conformitate cu articolul 24 alineatul (2) din Regulamentul (UE) nr. 575/2013, și care fac parte dintr-un grup supravegheat mai puțin semnificativ raportează ANC relevante informații financiare în materie de supraveghere pe bază individuală.
(2) Raportarea financiară în scopuri de supraveghere prevăzută la alineatul (1) are loc cu frecvența prevăzută la articolul 9 din Regulamentul de punere în aplicare (UE) nr. 680/2014 și include informațiile minime comune prevăzute în anexa II.
(3) ANC transmit BCE orice formular suplimentar prevăzut în anexa III la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(4) Entitățile supravegheate mai puțin semnificative, altele decât cele prevăzute la alineatul (1), care fac obiectul unor cadre contabile naționale întemeiate pe Directiva 86/635/CEE și care fac parte dintr-un grup supravegheat mai puțin semnificativ raportează informații financiare în materie de supraveghere către ANC relevantă.
(5) Raportarea financiară în scopuri de supraveghere prevăzută la alineatul (4) are loc cu frecvența prevăzută la articolul 11 din Regulamentul de punere în aplicare (UE) nr. 680/2014 și include informațiile minime comune prevăzute în anexa II.
(6) ANC transmit BCE orice formular suplimentar prevăzut în anexa IV la Regulamentul de punere în aplicare (UE) nr. 680/2014 pe care ANC îl colectează. ANC notifică BCE în prealabil cu privire la orice astfel de formular suplimentar pe care acestea intenționează să-l transmită.
(7) Ca excepție de la alineatele (2), (3), (5) și (6), raportarea financiară în scopuri de supraveghere a entităților supravegheate mai puțin semnificative, ale căror active au o valoare totală mai mică de 3 miliarde EUR, include informațiile prevăzute în anexa III. În acest scop, valoarea totală a activelor entității supravegheate este valoarea utilizată pentru a stabili dacă o entitate supravegheată este semnificativă pe baza dimensiunii acesteia sau nu, în conformitate cu partea IV titlul III din Regulamentul (UE) nr. 468/2014 (BCE/2014/17).
(8) Atunci când o actualizare a listei de entități supravegheate, în conformitate cu partea IV titlul II capitolul 3 din Regulamentul (UE) nr. 468/2014 (BCE/2014/17), arată că valoarea totală a activelor unei entități supravegheate mai puțin semnificative depășește 3 miliarde EUR, acea entitate începe să raporteze informații în conformitate cu alineatele (2), (3), (5) și (6) la prima dată de referință care survine la 18 luni după publicarea listei actualizate de entități supravegheate. Atunci când actualizarea arată că valoarea totală a activelor unei entități supravegheate mai puțin semnificative este mai mică sau egală cu 3 miliarde EUR, acea entitate începe să raporteze informații în conformitate cu alineatul (7) la prima dată de referință care survine după publicarea listei actualizate de entități supravegheate.
(9) Informațiile prevăzute la alineatele (2), (3), (5), (6) și (7) se raportează astfel cum se prevede la articolul 6 alineatul (5) din prezentul regulament.
(10) ANC pot colecta informațiile care urmează a fi transmise BCE și care sunt prevăzute la alineatele (2), (3), (5), (6) și (7) ca parte a unui cadru de raportare național mai larg care, în conformitate cu legislația națională sau a Uniunii relevantă, include informații financiare în materie de supraveghere suplimentare și, de asemenea, servește altor scopuri decât celor de supraveghere, precum scopurile statistice.
Articolul 15
Date de referință și date de transmitere pentru entitățile supravegheate mai puțin semnificative
(1) Informațiile referitoare la entitățile supravegheate mai puțin semnificative prevăzute la articolele 13 și 14 au următoarele date de referință:
(a)
pentru raportare trimestrială, 31 martie, 30 iunie, 30 septembrie și 31 decembrie;
(b)
pentru raportare bianuală, 30 iunie și 31 decembrie;
(c)
pentru raportare anuală, 31 decembrie.
(2) Informațiile referitoare la o perioadă sunt raportate cumulat din prima zi a anului calendaristic până la data de referință.
(3) Ca excepție de la alineatele (1) și (2), atunci când ANC permit entităților supravegheate mai puțin semnificative să raporteze informațiile financiare în materie de supraveghere pe baza unui exercițiu contabil diferit de anul calendaristic, ANC pot ajusta datele de referință cu sfârșitul exercițiului contabil. Datele de referință ajustate sunt la trei, șase, nouă și 12 luni de la începutul exercițiului contabil. Datele referitoare la o perioadă sunt raportate cumulat din prima zi a exercițiului contabil până la data de referință.
(4) ANC transmit BCE informațiile financiare în materie de supraveghere referitoare la entitățile supravegheate mai puțin semnificative prevăzute la articolele 13 și 14 până la sfârșitul programului de lucru în următoarele date de transmitere:
(a)
pentru entitățile supravegheate mai puțin semnificative care nu fac parte dintr-un grup supravegheat, a 55-a zi lucrătoare care urmează datei de referință corespunzătoare;
(b)
pentru entitățile supravegheate mai puțin semnificative care fac parte dintr-un grup supravegheat mai puțin semnificativ, a 65-a zi lucrătoare care urmează datei de referință corespunzătoare.
(5) ANC decid când trebuie ca entitățile supravegheate să raporteze informațiile financiare în materie de supraveghere, pentru ca acestea să respecte aceste termene.
TITLUL IV
CALITATEA DATELOR ȘI LIMBAJUL INFORMATIC
Articolul 16
Verificări privind calitatea datelor
ANC monitorizează și asigură calitatea și fiabilitatea informațiilor transmise BCE. În acest sens, ANC urmează specificațiile din articolele 4 și 5 din Decizia BCE/2014/29.
Articolul 17
Limbajul informatic pentru transmiterea de informații de la autoritățile naționale competente către BCE
ANC transmit informațiile prevăzute în prezentul regulament în conformitate cu clasificarea eXtensible Business Reporting Language pentru a oferi un format tehnic uniform pentru schimbul de date prevăzut de Regulamentul de punere în aplicare (UE) nr. 680/2014. În acest sens, ANC urmează specificațiile stabilite în articolul 6 din Decizia BCE/2014/29.
TITLUL V
DISPOZIȚII TRANZITORII ȘI FINALE
Articolul 18
Primele date de referință pentru raportare
(1) 31 decembrie 2015 este prima dată de referință pentru raportarea în conformitate cu prezentul regulament a informațiilor financiare în materie de supraveghere privind:
(a)
grupurile supravegheate semnificative;
(b)
entitățile supravegheate semnificative care nu fac parte dintr-un grup supravegheat.
(2) 30 iunie 2016 este prima dată de referință pentru raportarea în conformitate cu prezentul regulament a informațiilor financiare în materie de supraveghere privind:
(a)
entitățile supravegheate semnificative care fac parte dintr-un grup supravegheat;
(b)
filialele grupurilor supravegheate semnificative cu sediul într-un stat membru neparticipant sau o țară terță.
(3) 30 iunie 2017 este prima dată de referință pentru raportarea în conformitate cu prezentul regulament a informațiilor financiare în materie de supraveghere privind:
(a)
grupurile supravegheate mai puțin semnificative;
(b)
entitățile supravegheate mai puțin semnificative.
Articolul 19
Dispoziții tranzitorii
Deciziile luate de ANC cu privire la raportarea de către grupurile și entitățile supravegheate semnificative de informații financiare în materie de supraveghere care fac obiectul prezentului regulament nu sunt afectate pentru toate datele de referință anterioare primelor date de referință pentru raportare prevăzute la articolul 18.
Articolul 20
Dispoziție finală
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în statele membre, în conformitate cu tratatele.
Adoptat la Frankfurt pe Main, 17 martie 2015.

Labels: 12
7
2